1. ปัจจัยความเสี่ยง

1. ความเสี่ยงในเรื่องต่ออายุสัญญาสัมปทาน/สัญญาเช่า

ความเสี่ยงในการประกอบธุรกิจด้านสื่อโทรทัศน์และวิทยุ คือ
โอกาสในการต่ออายุสัมปทานและสัญญาเช่น ทำให้มีข้อจำกัดในการขยายธุรกิจทางด้านสื่อ
โดยคณะกรรมการกิจการกระจายเสียงและกิจการโทรทัศน์แห่งชาติ (กสช.)
ทำหน้าที่จัดสรรคลื่นความถี่และกำกับดูแลการประกอบกิจการวิทยุกระจายเสียง วิทยุ โทรทัศน์
รวมถึงควบคุมดูแลให้เกิดการแข่งขันโดยเสรีและเป็นธรรม
อาจทำให้เกิดการแข่งขันสูงขึ้นจากการที่มีผู้ประกอบการรายใหม่ๆ เข้ามาแข่งขันในธุรกิจมากขึ้น
โดยเฉพาะผู้ประกอบการที่มีการให้บริการอย่างครบวงจร
ซึ่งมีความพร้อมด้านการบริหารและการเงินจะมีความได้เปรียบสูง

อย่างไรก็ตาม โดยทั่วไปสถานีจะพิจารณาต่ออายุสัญญาเช่าเวลาให้กับผู้ดำเนินการเดิม
โดยเฉพาะผู้ที่ยังมีความพร้อมในด้านการดำเนินงาน การเงิน
และความนิยมในรายการของผู้ดำเนินการนั้นเป็นหลัก
ซึ่งกลุ่มบริษัทมีความพร้อมในด้านดังกล่าวเป็นอย่างดี

2. ความเสี่ยงในด้านการผลิต

ความเสี่ยงจากการประมูลรายการกีฬา ความเสี่ยงที่อาจไม่ได้สิทธิ์ถ่ายทอดรายการ
ถ่ายทอดสดและเทปบันทึกภาพแข่งขันกีฬาจากต่างประเทศ
โดยกลุ่มบริษัทได้สิทธิ์ถ่ายทอดการแข่งขันทั้งฤดูกาล (Season)
ซึ่งสัญญาในปัจจุบันจะสิ้นสุดในเดือนมิถุนายน ปี 2547 ดังนั้น
กลุ่มบริษัทมีความเสี่ยงที่อาจไม่ได้สิทธิ์ถ่ายทอดรายการฟุตบอลรายการนี้อีก

อย่างไรก็ตาม
การที่กลุ่มบริษัทได้ดำเนินการถ่ายทอดสดการแข่งขันกีฬาจากต่างประเทศเป็นเวลานาน
และมีผลงานที่มีคุณภาพเสมอมา ทำให้มีความสัมพันธ์ที่ดีกับเจ้าของสิทธิ์มาตลอด
และได้สิทธิ์ในการเจรจาก่อนรายอื่นๆ (first right to refusal)
กลุ่มบริษัทยังได้มีนโยบายลดความเสี่ยงโดยการถ่ายทอดกีฬาที่หลากหลายและเป็นที่สนใจของผู้ชมกลุ่มต่างๆ
เพิ่มเติม โดยพร้อมกับพัฒนาแหล่งรายได้อื่น เช่น รายการโทรทัศน์อื่นๆ และรายได้จากสื่อวิทยุ
ให้มีสัดส่วนรายได้จากแหล่งอื่นเพิ่มขึ้นเพื่อลดความเสี่ยงจากการประมูลลิขสิทธิ์การถ่ายทอดการแข่งขันอีกทางหนึ่ง

3. ความเสี่ยงด้านรสนิยมผู้บริโภค

ความเสี่ยงในการผลิตรายการบันเทิงประการสำคัญคือ เรื่องรสนิยมผู้บริโภค
ซึ่งมีการเปลี่ยนแปลงอยู่ตลอดเวลาตามสถานการณ์ของตลาดและช่วงอายุของผู้บริโภค
และอิทธิพลจากสิ่งแวดล้อม เช่น กระแสความนิยมในกีฬาประเภทใหม่ๆ
รวมถึงเพลงและศิลปินจากต่างชาติ เป็นต้น
ทำให้กลุ่มบริษัทมีความเสี่ยงที่รายการอาจจะได้รับความนิยมลดลง

อย่างไรก็ตามการที่บริษัทไม่มีศิลปิน และค่ายเพลงของตนเอง ทำให้บริษัทไม่ต้องยึดติดกับศิลปิน หรือ
บุคลากรคนใดคนหนึ่ง
รวมทั้งกลุ่มบริษัทมีความคล่องตัวในการสรรหารายการกีฬาที่ได้รับความนิยมในขณะนั้น
จากเจ้าของลิขสิทธิ์ต่าง ๆ รวมถึง
การที่บริษัทมีการติดต่อกับศิลปินทุกค่ายเพลงทั้งในประเทศและต่างประเทศ
ทำให้ครอบคลุมแนวเพลงต่าง ๆ สำหรับทุกเพศทุกวัย

4. ความเสี่ยงด้านการบริหารและการจัดการ

ความเสี่ยงจากการพึ่งพิงบุคลากร เนื่องจากกลุ่มบริษัทประกอบธุรกิจที่มีลักษณะเป็นการให้บริการ
ซึ่งจำเป็นต้องอาศัยปัจจัยสำคัญประการหนึ่ง คือ
การมีผู้บริหารและบุคลากรที่มีประสบการณ์และความรู้ความเชี่ยวชาญในธุรกิจนั้นเป็นอย่างดี
ซึ่งหากบริษัทใดสูญเสียผู้บริหารและบุคลากรเหล่านี้โดยไม่สามารถหามาทดแทนได้ทันเวลา
บริษัทนั้นย่อมประสบปัญหาในการดำเนินงานและส่งผลถึงกำไรในที่สุดในกรณีของบริษัทผู้บริหารส่วนใหญ่เป็นผู้ถือหุ้นและร่วมก่อตั้งกลุ่มบริษัทมาตั้งแต่เริ่มต้น
จึงมีความผูกพันกับบริษัทและในส่วนของบุคลากรอื่นๆ บริษัทฯมีความสามารถในการสรรหา พัฒนา
รวมทั้งการรักษาไว้ซึ่งบุคลากร ดังนั้น
ความเสี่ยงจากการพึ่งพิงบุคลากรจึงคาดว่าจะไม่รุนแรงหรือเป็นปัญหาช่วงสั้นๆ เท่านั้น

5. ความเสี่ยงด้านการเงิน

ในการดำเนินธุรกิจของกลุ่มบริษัท มีค่าใช้จ่ายบางส่วนอยู่ในสกุลเงินดอลลาร์สหรัฐ ได้แก่
การซื้อลิขสิทธิ์รายการกีฬา ซึ่งมีลักษณะการชำระเงินเป็นงวดๆ ตามที่ระบุไว้ในสัญญา
และการจ้างศิลปินจากต่างประเทศ ซึ่งอาจมีการชำระเงินทั้งจำนวนก่อนการแสดง หรือแบ่งชำระ 2
ครั้ง ก่อนและหลังการแสดง
ซึ่งทำให้บริษัทมีความเสี่ยงเกี่ยวกับอัตราแลกเปลี่ยนระหว่างเงินสกุลดอลลาร์สหรัฐและเงินบาท
ในกรณีที่ค่าเงินบาทอ่อนลงจะทำให้กลุ่มบริษัทมีภาระที่ต้องจ่ายเงินบาทเพิ่มมากขึ้น

อย่างไรก็ตามค่าใช้จ่ายทั้ง 2 ประเภทดังกล่าว
มีระยะเวลาการชำระเงินที่ใกล้เคียงกับระยะเวลาที่บริษัทได้รับรายได้เข้ามา
และในช่วงที่อัตราแลกเปลี่ยนมีความผันผวน
บริษัทจะมีนโยบายป้องกันความเสี่ยงในด้านนี้โดยจะทำสัญญาซื้อขายเงินตราต่างประเทศล่วงหน้าในระดับความเสี่ยงที่เหมาะสมตามประเภทรายการ

6. ปัจจัยความเสี่ยงจากการเสนอขายใบสำคัญแสดงสิทธิ

ความเสี่ยงจากการไม่ได้รับเงินเพิ่มทุนจากการใช้สิทธิซื้อหุ้นสามัญของผู้ถือใบสำคัญแสดงสิทธิ
บริษัทมีความเสี่ยงที่จะไม่ได้รับเงินเพิ่มทุนจากการใช้สิทธิซื้อหุ้นสามัญของผู้ถือใบสำคัญแสดงสิทธิ
ที่อาจเกิดขึ้นในกรณีที่ราคาหุ้นสามัญของบริษัทต่ำกว่าราคาการใช้สิทธิ ณ
วันที่ครบกำหนดให้มีการใช้สิทธิซื้อหุ้นของบริษัท ทำให้บริษัทจะไม่ได้รับเงินเพิ่มทุนตามที่ได้กำหนดไว้